proxectonos/corpus_dominio_legal_administrativo_tmp huggingface dataset:
ORDE do 8 de novembro de 2010 pola que se amplía o prazo de xustificación da primeira anualidade establecida na Orde do 19 de maio de 2010 pola que se establecen as bases reguladoras para a concesión de axudas a actividades, actuacións ou medidas de concellos incluídos na Rede Natura 2000 e a súa convocatoria para os anos 2010 e 2011.
CONSELLERÍA DO MEDIO RURAL — III. OUTRAS DISPOSICIÓNS — 10/11/2010

O día 28 de maio de 2010 publicouse no Diario Oficial de Galicia a Orde do 19 de maio de 2010 pola que se establecen as bases reguladoras para a concesión de axudas a actividades, actuacións ou medidas de concellos incluídos na Rede Natura 2000 e a súa convocatoria para os anos 2010 e 2011.
No artigo 18.6º establécese que a data máxima de presentación da documentación xustificativa para as accións que se realicen ao longo do ano 2010 será o 30 de setembro de 2010. Para as actuacións que rematen en 2011, a data máxima de xustificación será o 30 de setembro de 2011 e serán, en todo caso, improrrogables. Para estes efectos considérase gasto realizado o que foi efectivamente aboado con anterioridade á finalización do período de xustificación.
En todo caso, as accións subvencionables deberán comezarse neste exercicio e despois da notificación da resolución de concesión da axuda.
Tendo en conta o atraso producido na resolución da devandita axuda, motivado polo volume de solicitudes presentadas, e polo longo proceso de avaliación, e co fin de viabilizar os procesos de xestión e dado que non se causa prexuízo a terceiros, é procedente ampliar o prazo da anualidade de 2010 para a súa xustificación.
En virtude do exposto, e no uso das facultades que teño conferidas pola Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo único.-Modificación do punto 6 do artigo 18 da Orde do 19 de maio de 2010 pola que se establecen as bases reguladoras para a concesión de axudas a actividades, actuacións ou medidas de concellos incluídos na Rede Natura 2000 e a súa convocatoria para os anos 2010 e 2011.
O artigo 18.6º da referida orde queda redactado nos seguintes termos:
«6. O prazo de execución das accións para xustificar no ano 2010 remata o 20 de novembro de 2010, fixándose coma data máxima de presentación da documentación xustificativa correspondente o 30 de novembro de 2010. Para as actuacións que rematen en 2011, a data máxima de xustificación será o 30 de setembro de 2011 e serán, en todo caso, improrrogables. Para estes efectos considérase gasto realizado o que foi efectivamente aboado con anterioridade á finalización do período de xustificación.
En todo caso, as accións subvencionables deberán comezarse neste exercicio e despois da notificación da resolución de concesión da axuda».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de novembro de 2010.
Samuel Jesús Juárez Casado
Conselleiro do Medio Rural
ORDE do 14 de outubro de 2010 pola que se fixa o prezo de venda ao público da publicación: Observación de tecnologías sanitarias después de su introducción en la práctica clínica. Priorización y propuesta de protocolo de evaluación.
CONSELLERÍA DE SANIDADE — III. OUTRAS DISPOSICIÓNS — 10/11/2010

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Facenda, esta consellería,
DISPÓN:
Artigo único.
1. Queda aprobado o prezo de venda ao público da publicación editada pola Consellería de Sanidade e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 14 de outubro de 2010.
Mª del Pilar Farjas Abadía
Conselleira de Sanidade
ANEXO
Observación de tecnologías sanitarias después de su introducción en la práctica clínica. Priorización y propuesta de protocolo de evaluación: 10 euros.
RESOLUCIÓN do 3 de novembro de 2010 pola que se adxudican as subvencións para o fomento da creación e expansión de cadeas sucursalistas, da mellora dos establecementos comerciais e da súa imaxe, en desenvolvemento do Plan Ágora, agora Re-comercia (código de procedemento IN217A-presentación electrónica) convocadas na Orde do 3 de xuño de 2010 (Diario Oficial de Galicia do 23 de xuño).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 10/11/2010

Por Orde do 3 de xuño de 2010 (DOG do 23 de xuño) establécense as bases para a concesión, en réxime de concorrencia competitiva, das subvencións para o fomento da creación e expansión de cadeas sucursalistas, da mellora dos establecementos comerciais e da súa imaxe, en desenvolvemento do Plan Ágora, agora Re-comercia, e se procede á súa convocatoria para o ano 2010. (Código de procedemento IN217A-presentación electrónica).
De conformidade co disposto nas bases da citada orde de convocatoria, vista a proposta de resolución formulada pola Dirección Xeral de Comercio como órgano instrutor, elaborada tendo en conta o informe da comisión de valoración, e tendo en conta as dispoñibilidades orzamentarias, esta consellería
RESOLVE:
Primeiro.-Conceder aos beneficiarios que se indican no anexo as subvencións polos importes que alí se detallan con cargo á aplicación orzamentaria 08.03.751A 770.1.
Segundo.-O libramento das subvencións efectuarase unha vez xustificados os investimentos, de conformidade co previsto nos artigos 16 e 17 do anexo I da orde de convocatoria. Todas as actuacións obxecto de subvención deberán estar realizadas na data límite do 30 de novembro de 2010 debendo acreditarse debidamente a súa realización.
Terceiro.-A Dirección Xeral de Comercio adoptará as medidas necesarias para a instrución dos correspondentes expedientes de gasto.
Cuarto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Quinto.-Contra esta resolución, que esgota a vía administrativa, poderá interpoñerse, potestativamente, recurso de reposición perante o conselleiro de Economía e Industria no prazo dun mes contado a partir do día seguinte ao da publicación desta resolución no Diario Oficial de Galicia ou, directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de novembro de 2010.
P.D. (Orde 30-4-2009; DOG nº 87, do 6 de maio)
José Riesgo Boluda
Secretario xeral da Consellería de Economía
e Industria
Ver referencia pdf "21600D004P017.PDF"
ORDE do 21 de outubro de 2010 pola que se modifica a autorización da Escola Familiar Agraria Fonteboa, do concello de Coristanco (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/11/2010

A Escola Familiar Agraria Fonteboa, do concello de Coristanco, solicita autorización para impartir o ciclo formativo de grao superior de Xestión e Organización de Empresas Agropecuarias.
Logo de realizar los trámites que establece a normativa vixente, o Departamento Territorial da Coruña achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
DISPOÑO:
Primeiro.-Autorizar o ciclo formativo de grao superior de Xestión e Organización de Empresas Agropecuarias, na Escola Familiar Agraria que se detalla a continuación:
Denominación: Escola Familiar Agraria Fonteboa.
Código: 15021974.
Domicilio: Feira Nova s/n.
Localidade: San Paio.
Concello: Coristanco.
Provincia: A Coruña.
Titular: Federación de Escuelas Familiares Agrarias de Galicia.
Composición resultante:
4 unidades de educación secundaria obrigatoria.
1 ciclo formativo de grao medio de Produción Agropecuaria (2 unidades, 30 alumnos/as cada unha).
1 ciclo formativo de grao superior de Xestión e Organización de Empresas Agropecuarias (2 unidades, 20 alumnos/as cada unha).
Segundo.-Para a posta en funcionamento das ensinanzas que se autorizan, o Departamento Territorial da Coruña, despois do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro.-O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que sinala esta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de outubro de 2010.
Jesús Vázquez Abad
Conselleiro de Educación e Ordenación Universitaria
RESOLUCIÓN do 20 de outubro de 2010 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao segundo trimestre de 2010.
CONSELLERÍA DE FACENDA — III. OUTRAS DISPOSICIÓNS — 10/11/2010

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselles publicidade ao estado de execución do orzamento da comunidade autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao segundo trimestre de 2010, que figuran como anexo a esta resolución.
Santiago de Compostela, 20 de outubro de 2010.
Marta Fernández Currás
Conselleira de Facenda
Ver referencia pdf "21600D003P012.PDF"
Ver referencia pdf "21600D004P017.PDF"
ORDE do 10 de novembro de 2010 pola que se amplía o prazo de xustificación da primeira anualidade establecida na Orde do 26 de abril de 2010, pola que se establecen as bases reguladoras das subvencións públicas con cargo aos orzamentos xerais do Estado na área de influencia socioeconómica do Parque Nacional Marítimo-Terrestre das Illas Atlánticas de Galicia e se convocan para o exercicio orzamentario dos anos 2010 e 2011.
CONSELLERÍA DO MEDIO RURAL — III. OUTRAS DISPOSICIÓNS — 15/11/2010

O día 30 de abril de 2010 publicouse no Diario Oficial de Galicia a Orde do 26 de abril de 2010 pola que se establecen as bases reguladoras das subvencións públicas con cargo aos orzamentos xerais do Estado na área de influencia socioeconómica do Parque Nacional Marítimo-Terrestre das Illas Atlánticas de Galicia e se convocan para o exercicio orzamentario dos anos 2010 e 2011.
No artigo 24 establécese que a xustificación previa ao pagamento das axudas deberá efectuarse con data límite do 15 de outubro de 2010 e do 30 de setembro de 2011 para os gastos producidos respectivamente nas anualidades de 2010 e 2011.
Tendo en conta o atraso producido na resolución da devandita axuda, motivado polo volume de solicitudes presentadas e polo longo proceso de avaliación, co fin de viabilizar os procesos de xestión e dado que non se lles causa prexuízo a terceiros, é procedente ampliar o prazo da anualidade de 2010 para a súa xustificación.
En virtude do exposto, e no uso das facultades que teño conferidas pola Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo único.
Modificación do artigo 24 da Orde do 26 de abril de 2010 pola que se establecen as bases reguladoras das subvencións públicas con cargo aos orzamentos xerais do Estado na área de influencia socioeconómica do Parque Nacional Marítimo-Terrestre das Illas Atlánticas de Galicia e se convocan para o exercicio orzamentario dos anos 2010 e 2011.
O artigo 24 da referida orde queda redactado nos seguintes termos:
«O prazo de execución das accións que se van xustificar no ano 2010 remata o 20 de novembro de 2010 e fíxase como data máxima de presentación da documentación xustificativa correspondente o 30 de novembro de 2010, e o 30 de setembro de 2011 e o 15 de outubro de 2011, respectivamente, para a anualidade de 2011».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de novembro de 2010.
Samuel Jesús Juárez Casado
Conselleiro do Medio Rural
RESOLUCIÓN do 10 de novembro de 2010, pola que se modifica a Resolución do 30 de setembro de 2010, da Dirección Xeral de Competitividade e Innovación Tecnolóxica, relativa aos horarios de traballo nos polígonos de bateas durante a vixencia do plan de actuación C nalgunha zona de produción de mexillón, para aquelas zonas que teñan todos os polígonos abertos, así como a Resolución do 20 de outubro de 2010 que modifica a anterior.
CONSELLERÍA DO MAR — III. OUTRAS DISPOSICIÓNS — 15/11/2010

A Resolución do 30 de setembro de 2010, así como a Resolución do 20 de outubro de 2010, prohibían calquera labor de cultivo (entendendo por tal toda manipulación dos moluscos bivalvos cultivados en viveiro flotante, incluíndo o seu transporte a bordo das embarcacións auxiliares) en todas as zonas de produción de moluscos bivalvos cultivados en batea, con independencia do plan de actuación en que se encontrar a zona de produción entre as 20.00 e as 7.00 horas do día seguinte.
Actualmente estase a producir un paulatino descenso dos niveis de biotoxina e como consecuencia diso, unha apertura gradual das zonas de produción; é por estas razóns que
RESOLVO:
1. Deixar sen efecto a Resolución do 30 de setembro de 2010, da Dirección Xeral de Competitividade e Innovación Tecnolóxica, relativa aos horarios de traballo nos polígonos de viveiros flotantes durante a vixencia do plan de actuación C nalgunha zona de produción de mexillón (DOG nº 196, do 11 de outubro); así como a Resolución do 20 de outubro de 2010, pola que se modifica a anterior (DOG nº 206, do 26 de outubro), naquelas zonas de produción de mexillón cultivado en batea (segundo se establecen na Orde do 14 de novembro de 1995, pola que se regula o programa de actuacións para o control de biotoxinas mariñas en moluscos bivalvos e outros organismos procedentes da pesca, o marisqueo e a acuicultura) que teñan todos os seus polígonos abertos na data de entrada en vigor desta resolución. Todo isto sen prexuízo do disposto na Orde do 14 de novembro de 1995, relativa aos plans de actuación.
2. Aplicar o criterio do punto 1 cando se produza a apertura de todos os polígonos naquelas zonas de produción de mexillón cultivado en batea que, no momento da entrada en vigor desta resolución, teñan polígonos pechados por biotoxina.
3. Prohibir todo tránsito de embarcacións auxiliares de acuicultura entre as 20.00 e as 7.00 horas do día seguinte, dentro das zonas que non teñen todos os polígonos abertos e, por tanto, aínda teñan restricións do horario de traballo nas bateas.
4. Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 10 de novembro de 2010.
Juan Carlos Maneiro Cadillo
Director xeral de Competitividade
e Innovación Tecnolóxica
ORDE do 19 de outubro de 2010 pola que se designa o órgano estatístico sectorial da Consellería de Traballo e Benestar.
CONSELLERÍA DE TRABALLO E BENESTAR — I. DISPOSICIÓNS XERAIS — 05/11/2010

O Decreto 24/2008, do 21 de febreiro, regula os órganos estatísticos sectoriais da Administración da Comunidade Autónoma de Galicia e o procedemento para a súa designación. No número 1º do seu artigo 2 establece que este órgano se integrará por unha ou varias unidades administrativas que se designarán por resolución da persoa titular do departamento en que se integre organicamente.
De conformidade co establecido nos artigos 1, 2, 3 e 7 do Decreto 24/2008, do 21 de febreiro,
DISPÓN:
Primeiro.-O órgano estatístico sectorial da Consellería de Traballo e Benestar integrarase pola unidade administrativa que se especifica a seguir:
Posto de traballo: Sección de Publicacións e Estatística, adscrita á Vicesecretaría Xeral, dependente da Secretaría Xeral.
Segundo.-Designar como coordinador/a do órgano estatístico sectorial: o/a titular da Sección de Publicacións e Estatística, dependente da Secretaría Xeral.
Terceiro.-A localización física deste órgano estatístico sectorial estará nas dependencias da consellería, edificio administrativo San Lázaro, Santiago de Compostela.
Cuarto.-Para os efectos do rexistro a que se refire o artigo 3 da norma, a Consellería de Traballo e Benestar comunicará ao Instituto Galego de Estatística os datos relativos á identidade da persoa que en cada momento ocupe o posto de traballo que se identifica no punto primeiro, que se nomeará seguindo os procedementos de provisión establecidos na normativa vixente en materia de función pública.
Quinto.-Formularase unha proposta de modificación da vixente relación de postos de traballo co obxecto de sinalar o carácter de órgano estatístico sectorial do devandito posto.
Santiago de Compostela, 19 de outubro de 2010.
Beatriz Mato Otero
Conselleira de Traballo e Benestar
ORDE do 28 de outubro de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 05/11/2010

O Decreto 164/2005, do 16 de xuño, crea o Rexistro Telemátco da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán,
DISPOÑO:
Artigo único.
1. Inclúense no anexo VII do Decreto 164/2005, do 16 de xuño, procedementos para os cales está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1º, o seguinte procedemento:
IN637A Axudas do Igape á internacionalización das empresas galegas.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de outubro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 26 de outubro de 2010 pola que se nomean os vogais da Comisión Interdepartamental de Ciencia e Tecnoloxía de Galicia.
CONSELLERÍA DE ECONOMÍA E INDUSTRIA — II. AUTORIDADES E PERSOAL — 03/11/2010

O artigo único do Decreto 14/2006, do 26 de xaneiro, polo que se establece a composición da Cicetga, determina que esta estará composta polo presidente, vicepresidente e secretario e un representante, con cargo de secretario xeral ou director xeral, nomeado por orde do conselleiro de Innovación e Industria por proposta de cada un dos departamentos que integran a Xunta de Galicia.
O Decreto 79/2009, do 19 de abril, estableceu unha nova estrutura orgánica da Xunta de Galicia, polo que é preciso adecuar ao mesmo a composición da Cicetga.
Na súa virtude, por proposta dos titulares de cada un dos departamentos da Xunta de Galicia,
DISPOÑO:
Artigo único.-Nomear os vogais da Comisión Interdepartamental de Ciencia e Tecnoloxía que se relacionan a seguir:
-Santiago Villanueva Álvarez, director xeral de Emerxencias e Interior da Consellería de Presidencia, Administracións Públicas e Xustiza.
-Francisco Javier Rodríguez Seijo, director xeral de Planificación e Fondos da Consellería de Facenda.
-José Antonio Fernández Vázquez, secretario xeral da Consellería de Medio Ambiente, Territorio e Infraestruturas.
-José Riesgo Boluda, secretario xeral da Consellería de Economía e Industria.
-José Alberto Díez de Castro, secretario xeral de Universidades da Consellería de Educación e Ordenación Universitaria.
-María Sagrario Pérez Castellanos, secretaria xeral da Consellería de Sanidade.
-Antonio Fernández-Campa García-Bernardo, secretario xeral da Consellería de Cultura e Turismo.
-Andrés Hermida Trastoy, director xeral de Promoción do Emprego da Consellería de Traballo e Benestar.
-Alejandra Álvarez de Mon Rego, directora xeral de Innovación e Industrias Agrarias e Forestais da Consellería do Medio Rural.
-Juan Carlos Maneiro Cadillo, director xeral de Competitividade e Innovación Tecnolóxica da Consellería do Mar.
Disposición derrogatoria
Queda derrogada a orde da Consellería de Innovación e Industria do 7 de febreiro de 2006 (DOG do 16 de febreiro) pola que se nomean os vogais da Comisión Interdepartamental de Ciencia e Tecnoloxía de Galicia (Cicetga).
Santiago de Compostela, 26 de outubro de 2010.
Javier Guerra Fernández
Conselleiro de Economía e Industria
RESOLUCIÓN do 13 de outubro de 2010, da Secretaría Xeral da Consellería do Mar, pola que se dá publicidade aos convenios de colaboración subscritos por esta consellería no segundo cuadrimestre do ano 2010.
CONSELLERÍA DO MAR — III. OUTRAS DISPOSICIÓNS — 03/11/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga, por medio desta resolución dáse publicidade á relación dos convenios subscritos no segundo cuadrimestre do ano 2010 pola Consellería do Mar que se incorpora como anexo a esta resolución.
Santiago de Compostela, 13 de outubro de 2010.
Francisco José Vidal-Pardo Pardo
Secretario xeral da Consellería do Mar
Ver referencia pdf "21100D008P014.PDF"
ORDE do 4 de outubro de 2010 pola que se autoriza a baixa no Rexistro de Escolas de Música e Danza da Comunidade Autónoma de Galicia da escola de música privada Real Sociedad Económica Amigos del País, do concello de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/11/2010

O artigo 48.3º da Lei orgánica 2/2006, do 3 de maio, de educación, establece que se poderán cursar estudos de música ou de danza que non conduzan á obtención de títulos con validez académica ou profesional en escolas específicas. Así mesmo, a Orde do 11 de marzo de 1993 regula as condicións de creación e funcionamento destas escolas na Comunidade Autónoma de Galicia, e o Decreto 332/2009, do 11 de xuño, establece no seu artigo 1 que lle corresponden á Consellería de Educación e Ordenación Universitaria as competencias e funcións en materia de planificación, regulación e administración do ensino regrado en toda a súa extensión.
A escola de música privada da Real Sociedad Económica de Amigos del País de Santiago de Compostela foi inscrita no Rexistro de Escolas de Música e Danza da Comunidade Autónoma de Galicia segundo a Orde do 24 de febreiro de 1999. O titular desta escola solicita a baixa no citado rexistro. O servizo da inspección educativa do departamento territorial da Consellería de Educación e Ordenación Universitaria informa favorablemente o solicitado.
Polo anteriormente exposto e por proposta da Dirección Xeral de Centros e Recursos Humanos,
DISPOÑO:
Autorizar a baixa no Rexistro de Escolas de Música e Danza da Comunidade Autónoma de Galicia da escola de música privada se relaciona a continuación:
Denominación: Real Sociedad Económica de Amigos del País.
Código do centro: 15032029.
Domicilio: Silvouta-Roxos.
Localidade: Villestro (Santa María).
Concello: Santiago de Compostela.
Provincia: A Coruña.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de outubro de 2010.
Jesús Vázquez Abad
Conselleiro de Educación e Ordenación Universitaria
ORDE do 6 de outubro de 2010 pola que se publica a concesión de axudas ao abeiro da Orde do 28 de abril de 2010, pola que se regulan as bases que rexerán as subvencións dirixidas a entidades de acción voluntaria para o fomento e realización de actividades de voluntariado e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 03/11/2010

Mediante a Orde do 28 de abril de 2010 regúlanse as bases que rexerán as subvencións dirixidas a entidades de acción voluntaria para o fomento e realización de actividades de voluntariado para o ano 2010. As subvencións faranse efectivas con cargo á aplicación orzamentaria 2010.12.07.312F.481.0 (proxecto 2010 00714) polo importe de 300.000  (trescentos mil euros).
En virtude das competencias atribuídas polo artigo 9.1º da Orde do 28 de abril de 2010, o director xeral de Xuventude e Voluntariado resolveu a concesión das axudas solicitadas polas entidades de acción voluntaria, tal e como se recolle no anexo.
Santiago de Compostela, 6 de outubro de 2010.
Beatriz Mato Otero
Conselleira de Traballo e Benestar
Ver referencia pdf "21100D007P013.PDF"
Ver referencia pdf "21100D008P014.PDF"
RESOLUCIÓN do 8 de outubro de 2010, da Secretaría Xeral da Consellería de Traballo e Benestar, pola que se dá publicidade aos convenios de colaboración subscritos por esta consellería no primeiro cuadrimestre de 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 02/11/2010

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación de convenios de colaboración subscritos pola Consellería de Traballo e Benestar durante o primeiro cuadrimestre do ano 2010, que se incorpora como anexo a esta resolución.
Santiago de Compostela, 8 de outubro de 2010.
Cristina Ortiz Dorda
Secretaria xeral de la Consellería de Traballo
e Benestar
Ver referencia pdf "21000D009P024.PDF"
Ver referencia pdf "21000D010P027.PDF"
ORDE do 26 de outubro de 2010 pola que se amplía a dotación orzamentaria da Orde do 27 de xullo de 2010 pola que se convocan, para o ano 2010, as subvencións para fomentar a aplicación dos procesos técnicos do Plan de biodixestión de xurros.
CONSELLERÍA DO MEDIO RURAL — III. OUTRAS DISPOSICIÓNS — 02/11/2010

A Orde do 27 de xullo de 2010 pola que se convocan, para o ano 2010, as subvencións para fomentar a aplicación dos procesos técnicos do Plan de biodixestión de xurros (DOG nº 146, do 2 de agosto de 2010), no seu artigo 21 relativo ao financiamento destas axudas, indica a aplicación orzamentaria e o importe económico previsto para elas.
Este artigo establece expresamente a posibilidade de incrementar a dotación orzamentaria inicialmente destinada ao financiamento destas axudas.
En consecuencia, de conformidade co disposto no artigo 30.1º.3 do Estatuto de autonomía de Galicia e no uso das facultades que me confire o artigo 7 da Lei 9/2007, do 13 de xuño, de subvencións de Galicia e a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase a dotación orzamentaria que se establece na Orde do 27 de xullo de 2010 pola que se convocan, para o ano 2010, as subvencións para fomentar a aplicación dos procesos técnicos do Plan de biodixestión de xurros (DOG nº 146, do 2 de agosto).
Segundo.-O incremento da dotación para o exercicio 2010 será de 139.665 euros, con cargo á aplicación orzamentaria 13.02.713E 7700 (código proxecto 2010 01188), dos orzamentos da Comunidade Autónoma de Galicia para o ano 2010.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 27 de xullo de 2010.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de outubro de 2010.
Samuel Jesús Juárez Casado
Conselleiro do Medio Rural
SERVICIO GALEGO DE PROMOCIÓN DA IGUALDADE DO HOME
E DA MULLER
ORDE do 23 de setembro de 2010 pola que se autoriza o cambio de denominación do instituto de educación secundaria Cruceiro Baleares no concello de Culleredo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/11/2010

De conformidade co previsto nos artigos 3.1º e 2º do Regulamento orgánico dos institutos de educación secundaria, aprobado polo Decreto 324/1996, do 26 de xullo, DOG do 9 de agosto, por proposta da Dirección Xeral de Centros e Recursos Humanos,
DISPOÑO:
Autorizar o cambio de denominación específica do seguinte centro:
Provincia: A Coruña.
Concello: Culleredo.
Código: 15005749.
Denominación anterior: Instituto de Educación Secundaria Cruceiro Baleares.
Nova denominación: Instituto de Educación Secundaria Universidade Laboral.
Santiago de Compostela, 23 de setembro de 2010.
Jesús Vázquez Abad
Conselleiro de Educación e Ordenación Universitaria
ORDE do 7 de outubro de 2010 pola que se publica a concesión de axudas ao abeiro da Orde do 3 de marzo de 2010, pola que se regulan as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 02/11/2010

Por Orde do 3 de marzo de 2010 regúlanse as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado para o ano 2010. As subvencións faranse efectivas con cargo á aplicación orzamentaria 2010.12.07.312F.460.0 (proxecto 2010 00713) polo importe de 274.514,34  (douscentos setenta e catro mil cincocentos catorce con trinta e catro euros).
En virtude das competencias atribuídas polo artigo 9.1º da Orde do 3 de marzo de 2010, o director xeral de Xuventude e Voluntariado resolveu a concesión das axudas solicitadas polos concellos e mancomunidades de municipios, tal e como se recolle no anexo I.
Santiago de Compostela, 7 de outubro de 2010.
Beatriz Mato Otero
Conselleira de Traballo e Benestar
Ver referencia pdf "21000D008P023.PDF"
RESOLUCIÓN do 4 de outubro de 2010 pola que se dá publicidade ás axudas concedidas ao abeiro da Orde do 5 de marzo de 2010, pola que se establecen as bases reguladoras para a concesión, en réxime de concorrencia competitiva, de subvencións para a modernización de comercios situados en zonas rurais da Comunidade Autónoma de Galicia en desenvolvemento do Plan Ágora, agora Re-comercia (IN218A-presentación electrónica) (Diario Oficial de Galicia número 49, do 12 de marzo de 2010).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 02/11/2010

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 20 da orde reguladora, procédese á publicación das subvencións concedidas por resolución do conselleiro de Economía e Industria, relacionadas no anexo.
Norma reguladora: Orde do 5 de marzo de 2010, pola que se establecen as bases reguladoras para a concesión, en réxime de concorrencia competitiva, de subvencións para a modernización de comercios situados en zonas rurais da Comunidade Autónoma de Galicia en desenvolvemento do Plan Ágora, agora Re-comercia (IN218A-presentación electrónica).
Finalidade da subvención: modernización de comercios situados en zonas rurais.
Crédito orzamentario: 1.880.000 . O crédito inicial da Orde do 5 de marzo dotado con 1.680.000  foi ampliado pola Orde do 3 de agosto de 2010 en 200.000  (Diario Oficial de Galicia nº 155, do 13 de agosto).
Aplicación orzamentaria: 08.03.751A.770.3.
Santiago de Compostela, 4 de outubro de 2010.
P.D. (Orde 30-4-2009, DOG nº 87)
José Riesgo Boluda
Secretario xeral da Consellería de Economía
e Industria
Ver referencia pdf "21000D006P020.PDF"
DECRETO 179/2010, do 21 de outubro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da nova vía de conexión do corredor Brión-Noia coa estrada AC-543 en Sampaio, no concello de Noia. (Clave AC/03/008.01.3.2.1).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 02/11/2010

Con data do 3 de agosto de 2010, a Dirección Xeral de Infraestruturas resolveu aprobar o proxecto de construción da nova vía de conexión do corredor Brión-Noia coa estrada AC-543 en Sampaio, no concello de Noia. (Clave AC/03/008.01.3.2.1).
Este proxecto AC/03/008.01.3.2.1 propón a construción dunha vía que arranca na glorieta leste, pertencente ao enlace de Sampaio (proxectado no corredor Brión-Noia), e desde ese punto e ao longo de 400 metros, descende ata a referida estrada AC-543, onde se deseña unha glorieta circular que suporá o punto final das obras.
A xustificación da urxencia de ocupación dos bens e dereitos precisos para a execución desta actuación vén motivada pola súa incidencia na seguranza viaria, xa que evita riscos innecesarios para os veciños de Sampaio ao articular e conectar o corredor Brión-Noia con estrada AC-543 e así desconxestionar este núcleo de poboación dun tráfico pesado e abundante de vehículos e, finalmente, reduce os tempos de percorrido.
A necesidade de proceder de forma inmediata á creación deste proxecto encontra tamén xustificación na próxima entrada en funcionamento do mencionado corredor.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Medio Ambiente, Territorio e Infraestruturas.
En virtude de todo o exposto, e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta na súa reunión do día vinte e un de outubro de de dous mil dez,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, así como en calquera das modificacións que sexa necesario realizar para a súa execución, para os efectos de expropiación do proxecto de construción da nova vía de conexión do corredor Brión-Noia coa AC-543 en Sampaio, no concello de Noia. (Clave AC/03/008.01.3.2.1).
Santiago de Compostela, vinte e un de outubro de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
ORDE do 27 de outubro de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 04/11/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único
1. Inclúense no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1º, o seguinte procedemento:
IN510I.-Axudas do Igape para a habilitación dunha liña de financiamento subsidiado para producións audiovisuais que realicen as pemes galegas.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de outubro de 2010.
Alfonso Rueda Valenzuela
Conselleiro de Presidencia, Administracións
Públicas e Xustiza
RESOLUCIÓN do 28 de outubro de 2010 pola que se nomea a Manuel Fernández Jauregui xerente da Universidade de Vigo.
UNIVERSIDADE DE VIGO — II. AUTORIDADES E PERSOAL — 04/11/2010

Realizados os trámites e recibidos os informes requiridos polos estatutos da Universidade de Vigo e no uso das competencias que me recoñecen os artigos 20 e 23 da Lei orgánica 6/2001, do 21 de decembro (BOE do 24 de decembro), de universidades,
Esta reitoría resolveu nomear a Manuel Fernández Jauregui para o cargo de xerente da Universidade de Vigo con efectos do 1 de novembro de 2010, percibindo polo exercicio deste cargo as retribucións así consignadas no orzamento de gastos desta universidade.
Contra esta resolución, que esgota a vía administrativa, poderán os interesados interpor recurso ante a xurisdición contencioso-administrativa no prazo de dous meses contados desde o día seguinte ao da publicación desta resolución, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Non obstante, poderán optar por interpor recurso de reposición ante o mesmo órgano que ditou o acto no prazo dun mes contados desde o día seguinte ao da publicación; neste caso non caberá interpor o recurso contencioso-administrativo ata a resolución expresa ou por silencio administrativo do recurso de reposición.
Vigo, 28 de outubro de 2010.
Salustiano Mato de la Iglesia
Reitor da Universidade de Vigo
ORDE do 26 de outubro de 2010 pola que se substitúen dous membros do Consello Galego de Consumidores e Usuarios.
CONSELLERÍA DE ECONOMÍA E INDUSTRIA — II. AUTORIDADES E PERSOAL — 04/11/2010

De acordo coa proposta efectuada pola presidenta do Instituto Galego de Consumo, e en virtude do establecido no artigo 7.2º, en relación co artigo 5.2º do Decreto 127/1998, do 23 de abril, polo que se crea o Consello Galego de Consumidores e Usuarios,
DISPOÑO:
Artigo 1º.-Substituír como membro titular do Consello Galego de Consumidores e Usuarios, de acordo co establecido no artigo 7.1º e) do Decreto 127/1998, do 23 de abril, polo que se crea o Consello Galego de Consumidores e Usuarios, a Mª Isabel Garrido Blanco por Mª Josefa García Hermida, da Federación Galega de Euroconsumo.
Artigo 2º.-Substituír como membro suplente do Consello Galego de Consumidores e Usuarios, de acordo co establecido no artigo 7.1º e) do Decreto 127/1998, do 23 de abril, polo que se crea o Consello Galego de Consumidores e Usuarios, a Ana Isabel García Rodiño por Mª José Abelenda Rodríguez, da Federación Galega de Euroconsumo.
Santiago de Compostela, 26 de outubro de 2010.
Javier Guerra Fernández
Conselleiro de Economía e Industria
RESOLUCIÓN do 13 de outubro de 2010, da Dirección Xeral de Tributos, pola que se autoriza o Banco Popular Hipotecario para actuar como entidade colaboradora na xestión recadatoria desenvolta pola Consellería de Facenda.
CONSELLERÍA DE FACENDA — III. OUTRAS DISPOSICIÓNS — 04/11/2010

Esta dirección xeral, examinada a solicitude presentada polo Banco Popular Hipotecario e baseándose no disposto no Real decreto 939/2005, do 29 de xullo, polo que se aproba o Regulamento xeral de recadación, dita a seguinte resolución:
Primeiro.-Autorizar o Banco Popular Hipotecario para actuar como entidade colaboradora na xestión recadatoria desenvolvida pola Consellería de Facenda, con suxeición ao establecido no artigo 17 e demais aplicables do Regulamento xeral de recadación, así como polo disposto na Orde do 21 de xuño de 2006 pola que se regulan procedementos de xestión recadatoria e a actuación das entidades colaboradoras.
Segundo.-Os ingresos realizaranse nas contas restrinxidas abertas, tituladas:
a) Tesouro Público Facenda Galega, contra restrinxida de colaboración na recadación da Consellería de Facenda de declaracións-liquidacións ou autoliquidacións.
b) Tesouro Público Facenda Galega, conta restrinxida de colaboración na recadación da Consellería de Facenda de liquidacións practicadas pola Administración.
c) Tesouro Público Facenda Galega, contra restrinxida de colaboración na recadación da Consellería de Facenda de taxas, prezos, multas e sancións.
Terceiro.-O Banco Popular Hipotecario deberá comunicar a esta dirección xeral o número de identificación das contas abertas para cada unha das agrupacións indicadas.
Contra esta resolución poderá interpoñerse, de conformidade co disposto no artigo 114 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común, recurso de alzada ante a conselleira de Facenda, no prazo dun mes contado desde o día seguinte ao da súa notificación.
Esta resolución producirá efectos desde o día seguinte ao da súa publicación no Diario Oficial de Galicia.
Santiago de Compostela, 13 de outubro de 2010.
Carlos Rodríguez Sánchez
Director xeral de Tributos
RESOLUCIÓN do 13 de outubro de 2010 pola que se adhire unha entidade financeira ao convenio de colaboración para a habilitación dun programa de apoio financeiro ao financiamento para circulante, refinanciamento de pasivos e ampliación de capital das pequenas e medianas empresas, subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-Solve +).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/11/2010

O Consello de Dirección do Igape, na súa xuntanza do 29 de xuño de 2010, acordou por unanimidade dos seus membros asistentes a aprobación das bases reguladoras das axudas do Instituto Galego de Promoción Económica para o programa de apoio ao acceso ao financiamento para circulante, refinanciamento de pasivos e ampliación de capital das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-Solve +). As ditas bases foron publicadas mediante Resolución do 21 de setembro de 2010 (DOG nº 182, do 21 de setembro).
Xunto co texto das devanditas bases publicouse a relación das entidades financeiras que se adheriron ao convenio.
Téndose ratificado con data do 13 de outubro de 2010 a adhesión da entidade financeira Caja de Ahorros y Pensiones de Barcelona La Caixa, cómpre facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica e do artigo 11.1º a) do Decreto 317/1992, do 12 de novembro, polo que se aproba o regulamento do Igape,
RESOLVO:
Único.-Engadir a entidade financeira Caja de Ahorros y Pensiones de Barcelona La Caixa, á relación de entidades financeiras adheridas ao convenio de colaboración para a habilitación dun programa de apoio financeiro ao financiamento para circulante, refinanciamento de pasivos e ampliación de capital das pequenas e medianas empresas, subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-Solve +), asinado no 20 de setembro de 2010.
Santiago de Compostela, 13 de outubro de 2010.
Joaquín Varela de Limia de Cominges
Director xeral do Instituto Galego de Promoción
Económica
RESOLUCIÓN do 15 de outubro de 2010 pola que se publica o plan de estudos da titulación de grao en Publicidade e Relacións Públicas.
UNIVERSIDADE DE VIGO — III. OUTRAS DISPOSICIÓNS — 09/11/2010

Obtida a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación, acordado o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010, por resolución da Secretaría de Estado de Universidades do 13 de novembro de 2009), e para efectos de cumprimento do previsto no artigo 35.4º da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do punto 5.1 da Memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica
e Réxime Xurídico do Ministerio de Ciencia e Innovación, relativo á estrutura das ensinanzas, e segundo o artigo 26 do Real decreto 861/2010, do 2 de xullo, esta reitoría
RESOLVE:
Publicar o plan de estudos conducente á obtención do título de graduado ou graduada en Publicidade e Relacións Públicas pola Universidade de Vigo, que se recolle no anexo a esta resolución.
Vigo, 15 de outubro de 2010.
Salustiano Mato de la Iglesia
Reitor da Universidade de Vigo
ANEXO
Plan de estudos da titulación de grao en Publicidade e Relacións Públicas pola Universidade de Vigo
Denominación do título: graduado ou graduada en Publicidade e Relacións Públicas pola Universidade de Vigo.
Rama de coñecemento á que se adscribe o título (Real decreto 1393/2007, do 29 de outubro): Ciencias Sociais e Xurídicas.
Código da titulación: P04G190 (Facultade de Ciencias Sociais e da Comunicación. Campus de Pontevedra).
Distribución do plan de estudos en créditos ECTS:
Ver referencia pdf "21500D013P034.PDF"
Ver referencia pdf "21500D014P036.PDF"